
VARAKĻĀNU NOVADA PAŠVALDĪBA
Reģ. Nr. 90000054750
Rīgas ielā 13, Varakļāni, Varakļānu novads, LV-4838, Latvija 
tālrunis  64860840, e-pasts: varaklani@varaklani.lv
Swedbank konts Nr. LV25HABA0001402041751, kods HABALV22

APSTIPRINĀTS
ar Varakļānu novada domes 28.12.2023. 
sēdes lēmumu Nr. 15.15
PRECIZĒTS
ar Varakļānu novada domes 28.03.2024. 
sēdes lēmumu Nr. 4. 23
ar Varakļānu novada domes 30.05.2024. 
sēdes lēmumu Nr. 7.16

KONKURSA 
„ Remigrācijas atbalsta pasākums – uzņēmējdarbības atbalsts” 
Varakļānu novadā
NOLIKUMS

1. VISPĀRĪGIE NOTEIKUMI 
[bookmark: _Hlk64643092]1.1. Nolikums nosaka kārtību kādā tiek piešķirts Vides aizsardzības un reģionālās attīstības ministrijas Vidzemes plānošanas reģiona, turpmāk – VARAM, un Varakļānu novada pašvaldības (turpmāk - Pašvaldība) līdzfinansējums remigrācijas atbalsta pasākuma – uzņēmējdarbības atbalsts Varakļānu novadā, turpmāk – Konkurss, ietvaros. 
1.2. Konkursa mērķis ir motivēt remigrantus realizēt biznesa idejas jaunu produktu vai pakalpojumu radīšanai, sekmēt jaunu uzņēmumu veidošanos, darba vietu izveidi un attīstīšanos Varakļānu novadā.
1.3. Kopējais VARAM un Pašvaldības piešķirtais finansējums (turpmāk - Līdzfinansējums) gadā projektu līdzfinansēšanai ir līdz EUR 12000,00 (divpadsmit tūkstoši euro). Konkursa organizēšanu un projekta administrēšanu nodrošina Pašvaldība.
1.4.Konkursa izpratnē remigrants ir persona, kas ir atgriezies vai pārcēlies no pastāvīgas dzīves ārvalstī uz pastāvīgu dzīvi Latvijā – Vidzemes plānošanas reģionā– projekta īstenošanas vietā – Varakļānu novadā. Pastāvīgai dzīvei ārzemēs jābūt vismaz diviem gadiem. Atgriešanās vai pārcelšanās brīdim ir jābūt ne vairāk kā divus gadus pirms darbavietas izveidošanas vai uzņēmuma izveidošanas. Atgriešanās faktu, dzīvesvietu un projekta īstenošanas vietu persona pašapliecina.
1.5. Konkursa ietvaros atbalstītie projekti jārealizē kalendārā gada ietvaros līdz 20.decembrim.
1.6. Nolikuma 1.2.punktā noteiktā mērķa īstenošanai, Pašvaldība piešķir Līdzfinansējumu uzņēmumu un fizisko personu projektiem, kas paredz jaunu uzņēmumu dibināšanu, nodrošinot vismaz vienu pilna laika darbavietu, vai esošu uzņēmumu darbības paplašināšanu, nodoršinot papildus vismaz vienu pilna laika darbavietu. 
1.7. Konkursa ietvaros par attiecināmām izmaksām tiek noteikti izdevumi:
    1.7.1. pamatlīdzekļu iegādei; 
    1.7.2. atlīdzībai (atalgojums, tajā skaitā darba alga, un/vai darba spēka nodokļi).
1.8. Projekta ietvaros par neattiecināmām izmaksām tiek noteiktas projekta administratīvās izmaksas.
1.9. Līdzfinansējumu nepiešķir projektiem, kuru biznesa idejas pamats ir starpnieciski darījumi, nekustamā īpašuma pirkšana un pārdošana, azartspēles. Pretendents var darboties minētajā nozarē vai veikt darbības, kas skar šīs nozares, nošķirot līdzfinansētā projekta izmaksas un aktivitātes projekta realizācijas, darbības periodā, kam nav fiksējamas minēto nozaru pazīmes.
1.10. Līdzfinansējumu nepiešķir, ja no konkursa pieteikuma izriet, ka iegādājamās vienības paredzēts izmantot personīgiem nolūkiem, projekta darbības nav ekonomiski pamatotas.
1.11. Projekta finanšu plūsmā tiek ietverti tikai bezskaidras naudas darījumi.
1.12. Projektu pieteikumus izvērtē Varakļānu novada pašvaldības domes Finanšu un attīstības komiteja (turpmāk – Vērtēšanas komisija), lēmumu par Līdzfinansējuma piešķiršanu pieņem dome.
1.13. Priekšroka tiek dota jauna uzņēmuma dibināšanai radot inovatīvu produktu vai pakalpojumu Varakļānu novadā. Saimnieciskās darbības veicējs, kas reģistrēts Valsts ieņēmumu dienestā, tiek uzskatīts par uzņēmumu.
1.14. Uz Līdzfinansējumu nevar pretendēt: 
1.14.1. ja, projekta iesniedzējam ir ierosināta tiesiskās aizsardzības procesa lieta, tiek īstenots tiesiskās aizsardzības process vai tam ir pasludināts maksātnespējas process; 
1.14.2. komercsabiedrība vai fiziska persona, kas nav samaksājusi nodokļus un citus valsts vai pašvaldības noteiktos obligātos maksājumus;
1.14.3. fiziska persona pret kuru uzsākts maksātnespējas process vai pret kuru saistībā ar izdarītu smagu vai sevišķi smagu noziedzīgu nodarījumu vai noziedzīgu darbību tautsaimniecībā vai pret īpašumu tikuši piemēroti Krimināllikumā noteiktie piespiedu ietekmēšanas līdzekļi.
1.15. Vienas komercsabiedrības vai fiziskas personas vienam projektam maksimāli pieļaujamais Līdzfinansējuma apmērs ir līdz EUR 12000,00 (divpadsmit tūkstoši euro, 00 centi).
1.16. Projekta iesniedzēja nepieciešamais līdzfinansējums projekta realizēšanai ir vismaz 50% no kopējām izmaksām. 
1.17. Projekta rezultātā jāizpilda vismaz viens no zemāk minētajiem kritērijiem:
1.17.1. vismaz 1 remigranta dibināta uzņēmuma izveide (jauna uzņēmuma);
1.17.2. vismaz 1 darbavietas izveide remigrantam.
1.18. Jaunizveidotu remigrantu uzņēmumu gadījumā uzņēmējdarbība ir jāturpina vismaz vienu gadu no dienas, kad saņemts pēdējais Līdzfinansējuma maksājums. 
1.19. Dibinot jaunu uzņēmumu, jaunizveidotā darbavieta remigrantam jāsaglabā vismaz vienu gadu no pirmās darba dienas. 
1.20. Projekta ietvaros esošā uzņēmumā (atkarībā no uzņēmuma statusa, ko vērtē saskaņā ar  Eiropas Komisijas regulas Nr.651/2014 1. pielikumā un 2.panta 24.punktā noteikto definīciju un kritērijiem) izveidojot papildus darbavietas remigrantam:
1) sīkiem (mikro) un maziem uzņēmumiem - jārada vismaz viena jauna darbavieta, kas atbilst pilna darba laika slodzei (darbavietu skaita pieaugums tiek skatīts pret iepriekšējo kalendāro gadu pirms projekta iesnieguma iesniegšanas dienas). Katru jaunizveidoto darbavietu ir jāsaglabā vismaz vienu gadu no dienas, kad attiecīgā darbavieta pirmo reizi ir nodrošināta;
2) vidējiem uzņēmumiem - jārada vismaz divas jaunas darbavietas, kas atbilst pilna darba laika slodzei (darbavietu skaita pieaugums tiek skatīts pret iepriekšējo kalendāro gadu pirms projekta iesnieguma iesniegšanas dienas). Katru jaunizveidoto darbavietu ir jāsaglabā vismaz divus gadus no dienas, kad attiecīgā darbavieta pirmo reizi ir nodrošināta;
3) lieliem uzņēmumiem - jārada vismaz piecas jaunas darbavietas, kas atbilst pilna darba laika slodzei (darbavietu skaita pieaugums tiek skatīts pret iepriekšējo kalendāro gadu pirms projekta iesnieguma iesniegšanas dienas). Katru jaunizveidoto darbavietu ir jāsaglabā vismaz piecus gadus no dienas, kad attiecīgā darbavieta pirmo reizi ir nodrošināta;
4) nodrošina vismaz vidējo algu (pēc CSP iepriekšējā gada datiem) - ja darbavieta ir radīta uzņēmumā, kas veic saimniecisko darbību vismaz 3 gadus;
1.21. Viena komercsabiedrība vai fiziska persona konkursa kārtībā var saņemt Līdzfinansējumu vienam projektam vienā izsludinātajā konkursā, ievērojot Komisijas 2023.gada 13.decembra regulas Nr.2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Regula Nr.2023/2831) nosacījumus.
1.22. De minimis atbalstu saskaņā ar Komisijas regulu Nr.2023/2831 piešķir, ievērojot Komisijas regulas Nr.2023/2831 1.panta 1.punktā minētos nozaru un darbību ierobežojumus. 
Ja atbalsta pretendents vienlaikus darbojas vienā vai vairākās nozarēs, kas neietilpst Komisijas regulas Nr.2023/2831 darbības jomā, tas nodrošina šo nozaru darbību vai uzskaites nodalīšanu, lai saskaņā ar Regulas Nr.2023/2831 1.panta 2.punktu darbības izslēgtajās nozarēs negūst labumu no de minimis atbalsta, ko piešķir saskaņā ar šo nolikumu.
1.23. Piešķirot atbalstu ar Regulu Nr.2023/2831, pirms atbalsta piešķiršanas atbalsta sniedzējs pārbauda, vai pretendentam plānotais de minimis atbalsts kopā ar iepriekšējos trīs gados piešķirto atbalstu nepārsniedz Regulas Nr.2023/2831 3.panta 2.punktā noteikto maksimālo apmēru viena vienota uzņēmuma līmenī. Viens vienots uzņēmums ir uzņēmums, kas atbilst Regulas Nr.2023/2831 2.panta 2.punktā noteiktajam.
1.24. Šī nolikuma ietvaros piešķirto de minimis atbalstu attiecībā uz vienām un tām pašām attiecināmajām izmaksām nedrīkst kumulēt ar komercdarbības atbalstu citu atbalsta programmu vai ad-hoc atbalsta projekta ietvaros, tai skaitā citu de minimis atbalstu, neatkarīgi no finansējuma avota. 
1.25. De minimis atbalstu šī nolikuma ietvaros piešķir līdz 2026. gada 20. decembrim.

2. PIETEIKUMU IESNIEGŠANA
2.1 Projekta pieteikuma iesniegšana: 
 2.1.1. Elektroniski sagatavota un parakstīta uz Pašvaldības e-adresi vai e-pasta adresi varaklani@varaklani.lv;
2.1.2. personīgi, iesniedzot Varakļānu novada pašvaldības administrācijā, adrese: Rīgas iela 13, Varakļāni, Varakļānu novads, aizlīmētā aploksnē ar norādi „Konkursam Remigrācijas atbalsta pasākums – uzņēmējdarbības atbalsts Varakļānu novadā”. Uz aploksnes jānorāda informācija par iesniedzēju un kontaktadrese;  
2.1.3. pa pastu - Varakļānu novada pašvaldībai, Rīgas iela 13, Varakļāni, Varakļānu novads, LV-4838, ar norādi – „Konkursam Remigrācijas atbalsta pasākums – uzņēmējdarbības atbalsts Varakļānu novadā” (datums uz pasta nosūtīšanas zīmoga nedrīkst būt vēlāks par Konkursa pieteikumu iesniegšanas termiņu).
 2.2. Projektu pieteikumu pieņemšana notiek saskaņā ar Pašvaldības Domes noteikto kārtību un termiņiem. 
2.3. Konkursa nolikums, projektu pieteikuma veidlapa un informāciju par konkursa norisi pieejama pašvaldības mājas lapā interneta vietnē www.varakļāni.lv 

3. PROJEKTA PIETEIKUMS 
3.1. Projekta pieteikums jāsagatavo, izmantojot projekta pieteikuma veidlapu.
3.2. Aizpildītajai projekta pieteikuma veidlapai ir jāpievieno šādi pielikumi:
         3.2.1. dokumentācija par izmaksu pamatotību (tai skaitā par iegādājamo preču vērtību);
3.2.2. Atbalsta pretendenta rakstisks apliecinājums par 1.16.punktā līdzfinansējuma pieejamību projekta realizācijas procesā (norādot finansējuma avotu);
3.2.3. projekta finanšu – ekonomisko pamatojumu (t.sk. plānoto finanšu plūsmu  vismaz divu gadu periodam);
3.2.4. cita informācija, kas sniedz priekšstatu par komercsabiedrības saimniecisko darbību un plānotā projekta īstenošanas nepieciešamību;
3.2.5. apliecinājums par atgriešanās faktu, dzīvesvietu un projekta īstenošanas vietu.
3.3. Projekta pieteikuma veidlapai un tās pielikumiem jābūt aizpildītiem datorrakstā, latviešu valodā, jābūt aizpildītiem visiem informācijas laukiem. 
3.4. Pretendents, iesniedzot atbalsta sniedzējam pieteikumu de minimis atbalsta saņemšanai, pieteikumam pievieno de minimis atbalsta uzskaites sistēmā sagatavotās veidlapas izdruku (.pdf formātā) vai norāda sistēmā izveidotās un apstiprinātās pretendenta veidlapas identifikācijas numuru, atbilstoši Ministru kabineta 2018. gada 21. novembra noteikumu Nr.715 "Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem" 21. punktam un 1. pielikumam.
3.5. Visiem iesniegtajiem dokumentiem jābūt latviešu valodā vai ar apliecinātu tulkojumu, pievienojot dokumenta orģinālu vai tā atvasinājumu. 
3.6. Iesniedzot pieteikumu Pašvaldībā tiek veikta pārbaude atbalsta pretendenta atbilstībai Regulas Nr.2023/2831 nosacījumiem pirms projekta vērtēšanas.

4. PROJEKTA VĒRTĒŠANA 
4.1. Konkursa pieteikumus izvērtē Vērtēšanas komisija, pieaicinot ekspertus noteiktās jomās.
4.2. Projektu pieteikumus Vērtēšanas komisija vērtē pretendentu izvērtēšanas sēdē, kopā maksimāli piešķirot 100 punktus. Vērtēšanas kritēriji ir: 
4.2.1. sagatavotības pakāpe projekta realizēšanai (10 punkti); 
4.2.2. projekta nepieciešamības pamatojums, aktualitāte (10 punkti); 
4.2.3. inovatīva produkta vai pakalpojuma radīšana Varakļānu novada administratīvajā teritorijā (20 punkti);
4.2.4. projekta idejas ilgtspēja (20 punkti);
4.2.5. finanšu plānošana un izmaksu pamatotība (20 punkti);
4.2.6. projekta līdzfinansējuma pieejamība (20 punkti).
4.3. Divu nedēļu laikā pēc izsludinātā projektu pieteikumu pieņemšanas termiņa beigām, Vērtēšanas komisija izvērtē iesniegtos projektu pieteikumus un lemj par visu vai atsevišķu pretendentu uzaicināšanu klātienē sniegt Vērtēšanas komisijai sava biznesa idejas prezentāciju un sniegt atbildes uz uzdotajiem jautājumiem. Par prezentācijas laiku projekta pieteikuma iesniedzējam tiek paziņots individuāli uz pieteikumā norādīto e-pasta adresi.
4.4. Projektu vērtē katrs Vērtēšanas komisijas loceklis, katram projektam piešķirot punktus pēc noteikumos 4.2. punktā norādītajiem kritērijiem. 
4.5. Pamatojoties uz Vērtēšanas komisijas piešķirto vidējo punktu skaitu, pretendentu projekti tiek sarindoti, nosakot projektu konkursa rezultātus.

5. LĒMUMA PIEŅEMŠANA 
5.1. Vērtēšanas komisijas izvērtētos un sākotnēji atlasītos pieteikumus izskata Varakļānu novada dome ņemot vērā projektiem piešķirto punktu skaitu un pieņem vienu no šādiem lēmumiem:
5.1.1. piešķirt finansējumu pilnā apmērā;
5.1.2. piešķirt finansējumu daļējā apmērā;
5.1.3. noraidīt pieteikumu un finansējumu nepiešķirt.
5.2. Stājoties spēkā lēmumam pretendents ir tiesīgs 10 dienu laikā no lēmuma pieņemšanas dienas slēgt līgumu par finansējuma saņemšanu, kas tiek atzīts par atbalsta piešķiršasnas brīdi.
5.3. Varakļānu novada domes lēmumu var pārsūdzēt administratīvā procesa kārtībā viena mēneša laikā no tā spēkā stāšanās.
5.4. De minimis atbalsta piešķiršana un uzskaite tiek veikta saskaņā ar normatīvajiem aktiem par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem.

6. KONKURSA REZULTĀTI 
6.1. Vienas nedēļas laikā pēc rezultātu apstiprināšanas pretendentus informē par konkursa rezultātiem. Konkursa rezultāti tiek publicēti Pašvaldības mājas lapā interneta vietnē www.varakļāni.lv

7. LĪGUMA SLĒGŠANAS UN ATSKAITĪŠANĀS KĀRTĪBA 
7.1. Pašvaldība slēdz līgumu ar atbalstītā projekta īstenotāju par projekta īstenošanu un piešķirtā Līdzfinansējuma izlietošanu. Līgums abām pusēm par Līdzfinansējuma piešķiršanu jānoslēdz 1 (viena) mēneša laikā no lēmuma spēkā stāšanās dienas. Pretējā gadījumā lēmums par Līdzfinansējuma piešķiršanu zaudē spēku. 
7.2. Līdzfinansējuma saņēmējs sniedz pašvaldībai atskaites par Līdzfinansējuma izlietojumu līgumā noteiktajā termiņā un kārtībā. 
7.3. Ja piešķirtais Līdzfinansējums netiek izmantots atbilstoši biznesa idejas pieteikumā paredzētajam mērķim, projekta uzraudzības periodā saimnieciskā darbība nav uzsākta, nav izpildīti projekta nosacījumi, netiek ievēroti nolikuma 7.1.punktā minētā līguma nosacījumi un kārtība vai saimnieciskā darbība netiek veikta regulāri, tad Pašvaldības dome lemj par piešķirtā Līdzfinansējuma atmaksu. Lēmuma par Līdzfinansējuma atmaksu gadījumā, Līdzfinansējuma saņēmējs uzlikto pienākumu izpilda 10 (desmit) dienu laikā pēc Pašvaldības rakstiska pieprasījuma saņemšanas.
7.4. Projekta uzraudzības periods ir 1 gads.
7.5. Līdzfinansējuma saņēmējs desmit dienu laikā pēc projekta īstenošanas beigu termiņa, bet ne vēlāk nekā kalendārā gada 20. decembrim, iesniedz Pašvaldībā: 
7.5.1. brīvas formas rakstisku pārskatu par projekta īstenošanas gaitu; 
7.5.2. atskaiti par piešķirtā Līdzfinansējuma izlietojumu. 
7.6. Pašvaldībai un Konkursa komisijai ir tiesības veikt pārbaudes (tai skaitā pārbaudes projekta īstenošanas vietā) pirms Līdzfinansējuma piešķiršanas, kā arī projekta īstenošanas laikā. 
7.7. Pašvaldībai ir tiesības pieprasīt papildu informāciju Līdzfinansējuma saņēmējam. 
7.8. Ja tiek pārkāpti Regulas Nr.2023/2831 nosacījumi, atbalsta saņēmējam ir pienākums atmaksāt pašvaldībai projekta ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
7.9. Pašvaldība uzglabā informāciju par sniegto de minimis atbalstu 10 gadus no brīža, kad ir piešķirts pēdējais atbalsts šī nolikuma ietvaros, savukārt, Līdzfinansējuma saņēmējs – 10 gadus no konkrētā atbalsta piešķiršanas dienas.
7.10. Līdzfinansējuma saņēmējs projekta īstenošanas vietā izvietot A4 izmēra informatīvu plāksni ar projekta nosaukumu, mērķi un uzrakstu par Līdzfinansējuma sniedzēju.
7.11. Līdzfinansējuma saņēmējs sagatavo un iesniedz Pašvaldībā informāciju publicēšanai par projektu. Publikācija tiek izvietota Pašvaldības interneta vietnē www.varakļāni.lv, Pašvaldības sociālajos tīklos ar tēmturi #RadiesVarakļānos, #VisitVarakļāni.

